รฟม.แจ้งเบี่ยงจราจรถนน “รามคำแหง” ก่อสร้างสถานีรถไฟฟ้าสายสีส้ม 8 พ.ย.62-31 ม.ค.63
รฟม.แจ้งเบี่ยงจราจรถนน "รามคำแหง" ก่อสร้างสถานีรถไฟฟ้าสายสีส้ม 8 พ.ย.62-31 ม.ค.63
31 ต.ค. 2562

การรถไฟฟ้าขนส่งมวลชนแห่งประเทศไทย (รฟม.) เปิดเผยว่า กิจการร่วมค้า ซีเคเอสที ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน โครงการรถไฟฟ้าสายสีส้ม สัญญาที่ 2 ช่วงรามคำแหง 12-หัวหมาก มีความจำเป็นต้องเบี่ยงจราจรบนถนนรามคำแหง บริเวณซอยรามคำแหง 11-17 ชิดเกาะกลาง และบริเวณซอยรามคำแหง 17-19 ฝั่งขาออก 2 ช่องทาง เพื่องานขุดดินและโครงสร้างหลักสถานี สถานีรามคำแหง 12 ตั้งแต่วันที่ 8 พ.ย.62-31 ม.ค.63 เวลา 22.30 น. เป็นต้นไป ตลอด 24 ชม. โดยมีการจัดจราจรพื้นราบ แบ่งเป็น 2 ช่วง คือ
1.ช่วงเวลา 05.30-12.00 น. ของทุกวัน ฝั่งขาเข้าสัญจร 3 ช่องทาง ฝั่งขาออกสัญจร 1 ช่องทาง
2.ช่วงเวลา 12.00-05.30 น. ของทุกวัน ฝั่งขาเข้าสัญจร 2 ช่องทาง ขาออก 2 ช่องทาง
ทั้งนี้ การเบี่ยงจราจรในช่วงวันเวลาดังกล่าว อาจทำให้ผู้ใช้เส้นทางไม่ได้รับความสะดวกในการเดินทาง อาจมีเสียงดังรบกวรในระหว่างดำเนินการ ดังนั้นหากไม่มีความจำเป็นควรหลีกเลี่ยงเส้นทาง ผู้ใช้เส้นทางสามารถสอบถามรายละเอียดการเบี่ยงจราจรได้ที่หมายเลข 0 2168 3490
 
